**การเกลี่ยอัตรากำลังข้าราชการครูและบุคลากรทางการศึกษา**

**1. หลักกฎหมาย**

**“มาตรา 41** ตำแหน่งข้าราชการครูและบุคลากรทางการศึกษา จะมีในหน่วยงานการศึกษาใด จำนวนเท่าใด และต้องใช้คุณสมบัติเฉพาะสำหรับตำแหน่งอย่างใด ให้เป็นไปตามที่ ก.ค.ศ. กำหนด”

**2. กฎหมาย ระเบียบ หลักเกณฑ์และวิธีการที่เกี่ยวข้อง**

2.1 มาตรา 24 มาตรา 41 และมาตรา 133 แห่งพระราชบัญญัติระเบียบข้าราชการครู และบุคลากรทางการศึกษา พ.ศ. 2547 และที่แก้ไขเพิ่มเติม

 2.2 คำสั่งหัวหน้าคณะรักษาความสงบแห่งชาติ ที่ 19/2560 สั่ง ณ วันที่ 3 เมษายน 2560
เรื่อง การปฏิรูปการศึกษาในภูมิภาคของกระทรวงศึกษาธิการ

 2.3 คำวินิจฉัยคณะกรรมการขับเคลื่อนปฏิรูปการศึกษาของกระทรวงศึกษาในภูมิภาค
ตามประกาศคณะกรรมการขับเคลื่อนปฏิรูปการศึกษาของกระทรวงศึกษาธิการในภูมิภาค ประกาศ ณ วันที่ 7 เมษายน 2560

2.4 เกณฑ์อัตรากำลัง มี 5 หลักเกณฑ์ ดังนี้

 2.4.1 เกณฑ์อัตรากำลังข้าราชการครูในสถานศึกษา สังกัดสำนักงานคณะกรรมการ
การประถมศึกษาแห่งชาติ ตามหนังสือสำนักงาน ก.ค. ที่ ศธ 1305/466 ลงวันที่ 11 มิถุนายน 2545

 2.4.2 เกณฑ์อัตรากำลังข้าราชการครูในสถานศึกษา สังกัดกรมสามัญศึกษา ตามหนังสือสำนักงาน ก.ค. ที่ ศธ 1305/467 ลงวันที่ 11 มิถุนายน 2545

 2.4.3 เกณฑ์อัตรากำลังข้าราชการครู สังกัดกองการศึกษาเพื่อคนพิการ ตามหนังสือสำนักงาน ก.ค. ที่ ศธ 1305/416 ลงวันที่ 16 มิถุนายน 2546

 2.4.4 การกำหนดกรอบอัตรากำลังข้าราชการครูและบุคลากรทางการศึกษา ในศูนย์การศึกษา
นอกระบบและการศึกษาตามอัธยาศัยอำเภอ/เขต ตามหนังสือสำนักงาน ก.ค.ศ. ที่ ศธ 0206.4/2152
ลงวันที่ 29 กรกฎาคม 2553

 2.4.5 เกณฑ์มาตรฐานอัตรากำลังในสถานศึกษา สังกัดสำนักงานคณะกรรมการการอาชีวศึกษา ตามหนังสือสำนักงาน ก.ค.ศ. ที่ ศธ 0206.6/55 ลงวันที่ 22 มกราคม 2557

 2.5 หลักเกณฑ์และวิธีการเกลี่ยอัตรากำลังข้าราชการครูและบุคลากรทางการศึกษา ตามหนังสือสำนักงาน ก.ค.ศ. ด่วนที่สุด ที่ ศธ 0206.4/ว 19 ลงวันที่ 14 มิถุนายน 2555

2.6 การสับเปลี่ยนหรือโอนอัตราเงินเดือนข้าราชการพลเรือน ตามหนังสือสำนักงาน ก.พ.
ที่ สร 0705/ว 15 ลงวันที่ 9 พฤษภาคม 2521

 2.7 มติ กศจ. หรือ อ.ก.ค.ศ. ที่ ก.ค.ศ. ตั้ง

**3. คำชี้แจงประกอบหน้าคำสั่ง**

การกรอกรายละเอียดในหน้าคำสั่งให้ดำเนินการดังต่อไปนี้

3.1 หมายเลข  ให้ระบุหน่วยงานที่ออกคำสั่ง

3.2 หมายเลข  ให้ระบุลำดับที่/ปีที่ออกคำสั่ง

3.3 หมายเลข  ให้ระบุชื่อคำสั่ง

3.4 หมายเลข  ให้ระบุกฎหมาย ระเบียบ หลักเกณฑ์และวิธีการที่เกี่ยวข้องให้ครบถ้วน

3.5 หมายเลข  ให้ระบุชื่อ กศจ. หรือ อ.ก.ค.ศ. ที่ ก.ค.ศ. ตั้ง ครั้งที่ประชุม และวันที่มีมติอนุมัติให้ตัดโอนตำแหน่งและอัตราเงินเดือน กรณีเกลี่ยอัตรากำลังข้าราชการครูและบุคลากรทางการศึกษาต่าง กศจ./อ.ก.ค.ศ. ที่ ก.ค.ศ. ตั้ง ให้ระบุมติของหน่วยที่รับตัดโอน

3.6 หมายเลข  ให้ระบุจำนวนการตัดโอนตำแหน่งและอัตราเงินเดือน

3.7 หมายเลข  ให้ระบุวัน เดือน ปี ที่ผู้มีอำนาจลงนามได้ลงนามในคำสั่ง

3.8 หมายเลข  ให้ระบุลายมือชื่อของผู้มีอำนาจลงนามในคำสั่ง

**4. คำชี้แจงประกอบบัญชีรายละเอียดแนบท้ายคำสั่ง**

การกรอกบัญชีรายละเอียดแนบท้ายคำสั่งในแต่ละช่องรายการให้ดำเนินการดังต่อไปนี้

4.1 หมายเลข  “ที่” ให้ระบุเลขลำดับที่

4.2 หมายเลข  “ชื่อ – ชื่อสกุล เลขประจำตัวประชาชน” ให้ระบุชื่อ – ชื่อสกุล เลขประจำตัวประชาชน กรณีเป็นตำแหน่งว่าง ให้ระบุชื่อตำแหน่ง

4.3 หมายเลข  “ตำแหน่ง/สังกัดเดิม” ให้ระบุชื่อตำแหน่ง ตำแหน่งเลขที่ ตำแหน่งเลขที่จ่ายตรง หน่วยงานการศึกษา เงินเดือน (อันดับและอัตราเงินเดือน)

4.4 หมายเลข  “ตำแหน่ง/สังกัดใหม่” ให้ระบุชื่อตำแหน่ง ตำแหน่งเลขที่ ตำแหน่งเลขที่จ่ายตรง ชื่อหน่วยงานการศึกษา เงินเดือน (อันดับและอัตราเงินเดือน)

 4.5 หมายเลข  “ตั้งแต่วันที่” ให้ระบุวัน เดือน ปี ที่ตัดโอน

 4.6 หมายเลข  “หมายเหตุ” ให้ระบุกรณีอื่น ๆ ที่เป็นเงื่อนไข (ถ้ามี)

**5. ข้อสังเกต**

การตัดโอนตำแหน่งและอัตราเงินเดือน สถานศึกษาที่รับการตัดโอนต้องมีอัตรากำลังไม่เกินเกณฑ์ที่ ก.ค.ศ. กำหนด

**คส. 6**

 **ตัวอย่างคำสั่งเกลี่ยอัตรากำลังข้าราชการครูและบุคลากรทางการศึกษา**

 คำสั่ง.............................................

 ที่............/.................

 เรื่อง ตัดโอนตำแหน่งและอัตราเงินเดือนข้าราชการครูและบุคลากรทางการศึกษา

 อาศัยอำนาจตามความในมาตรา 24 มาตรา 41 และมาตรา 133 แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม *\* คำสั่งหัวหน้าคณะรักษาความสงบแห่งชาติ ที่ 19/2560 สั่ง ณ วันที่ 3 เมษายน 2560 เรื่อง การปฏิรูปการศึกษาในภูมิภาค
ของกระทรวงศึกษาธิการ ประกอบกับประกาศคณะกรรมการขับเคลื่อนปฏิรูปการศึกษาของกระทรวงศึกษาธิการ
ในภูมิภาค ประกาศ ณ วันที่ 7 เมษายน 2560**เรื่อง คำวินิจฉัยคณะกรรมการขับเคลื่อนปฏิรูปการศึกษา
ของกระทรวงศึกษาธิการในภูมิภาค* หนังสือสำนักงาน ก.ค.ศ. ด่วนที่สุด ที่ ศธ 0206.4/ว 19 ลงวันที่
14 มิถุนายน 2555  โดยอนุมัติ กศจ./อ.ก.ค.ศ. ที่ ก.ค.ศ. ตั้ง.......................(ที่ตัดโอน)........................ ในการประชุม ครั้งที่…./…… เมื่อวันที่…...................\*\* โดยอนุมัติ กศจ./อ.ก.ค.ศ. ที่ ก.ค.ศ. ตั้ง.....................(ที่รับตัดโอน)......... ในการประชุม ครั้งที่…./……..เมื่อวันที่…..............ให้ตัดโอนตำแหน่งและอัตราเงินเดือนข้าราชการครูและบุคลากรทางการศึกษาไปกำหนดในหน่วยงานการศึกษาใหม่  จำนวน...........ตำแหน่ง ดังบัญชีรายละเอียดแนบท้ายนี้

  สั่ง ณ วันที่ …………….…………… พ.ศ. .............

  (ลงชื่อ) ……......……………...……………

 (…………...……………………….)

 (ตำแหน่ง) ………………………………………..

หมายเหตุ

 \* ให้ระบุเฉพาะคำสั่งที่ออกโดยสำนักงานศึกษาธิการจังหวัด

 \*\* กรณีเกลี่ยอัตรากำลังข้าราชการครูและบุคลากรทางการศึกษาภายใน กศจ.
หรือ ภายใน อ.ก.ค.ศ. ที่ ก.ค.ศ. ตั้ง เดียวกัน ไม่ต้องระบุมติของหน่วยที่รับตัดโอน